Հայ-թուրքական արձանագրությունների ճակատագրի վերաբերյալ: Ռոբերտ Քոչարյանի դիրքորոշումն այս հարցով հայտնի է. նա դեմ էր իր իսկ խոսքով՝ "մեռելածին արձանագրություններին" և ընդհանրապես, այսպաես կոչված՝ “ֆուտբոլային դիվանագիտությանը”, ինչի մասին հայտարարել էր ի սկզբանե՝ դեռևս 2008-ի հուլիսին "Մեդիամաքս" գործակալությանը տված հարցազրույցում: Այնուհետ, 2009 թվականի սեպտեմբերին, երբ հայ-թուրքական բանակցությունների ճակատագիրը դեռ չեր որոշվել, Երևանում ԱՄՆ դեսպան Յովանովիչի հետ հանդիպման ժամանակ Քոչարյանը կանխատեսել էր. /մեջբերումը՝ Վիքիլիքսից/ "Թուրքերն օգտագործում են արձանագրությունները՝ բանակցություններն արհեստականորեն երկարաձգելու, Ցեղասպանության ճանաչման գործընթացը կասեցնելու և Հայաստանին առավելագույն վնաս հասցնելու նպատակով: Հայկական կողմը ներ է քաշվել մի գործընթացի մեջ, որն անարդյունք ավարտվելու մեծ ռիսկ է պարունակում: Եթե բանակցողը ես լինեի, ապա թուրքերի համար հստակ ու կոշտ ժամկետ կսահմանեի հարաբերություններ հաստատելու ու սահմանը բացելու մասով: Հակառակ դեպքում ոչինչ չի ստացվի": Ինչպես հայտնի է, հայ-թուրքական արձանագրությունները մինչ օրս էլ սառեցված են, դրանց ապագան մնացել է անորոշ: Ինչպես և կանխատեսում էր Ռոբերտ Քոչարյանը, Հայոց Ցեղասպանության ճանաչման գործընթացին լուրջ հարված հասցվեց, իսկ թուրքերի հետ պայմանավորվելու գործընթացն ինքնին բացասական նստված թողեց հայկական Սփյուռքում ու անվստահություն ծնեց Հայաստանի իշխանությունների հանդեպ: